Dino Jelusić

Dino Jelusić (g. 1992 m. birželio 4 d. Požegoje) – Kroatijos dainininkas, 2003 m. vaikų „Eurovizijos“ dainų konkurso nugalėtojas.

Dainuoti pradėjo nuo penkerių metų. Dalyvavo tarptautiniuose muzikos festivaliuose Egipte, Ispanijoje, Lietuvoje, Portugalijoje, Italijoje ir Rumunijoje.

2003 m. lapkričio 15 d. jis dalyvavo pirmajame vaikų „Eurovizijos“ dainų konkurse Kopenhagoje, kurio metu pristatė dainą „Ti si moja prva ljubav“ (). Ten atlikėjas surinko 134 taškus, pelnęs maksimalius įvertinimus iš Makedonijos, Rumunijos ir Norvegijos, taip užimdamas pirmąją vietą. Kitais metais Jelusić išleido debiutinį studijinį albumą „No.1“.

Jo sesuo Lorena (gim. 1995 m.) taip pat domisi muzika – dalyvavo 2005 m. vaikų „Eurovizijoje“ (užėmė 12-ą vietą).

 Nuorodos 
 Oficiali Dino Jelusić svetainė 

|-

Kategorija:Kroatijos atlikėjai
Kategorija:Vaikų Eurovizijos dainų konkurso nugalėtojai
Kategorija:Kroatijos atstovai vaikų Eurovizijos dainų konkurse
Kategorija:2003 m. vaikų Eurovizijos dainų konkurso dalyviai